അക്കിടിപറ്റി പിണറായി പ്രതിപക്ഷവും ബിജെപിയും എടുത്തുടുക്കുന്നു നാര്കോട്ടിക് ജിഹാദ് എന്ന പാലാ ബിഷപ്പിന്റെ ആരോപണത്തില് അങ്ങനെയൊരുകാര്യം കേട്ടിട്ടില്ല എന്നാണ് മുഖ്യമന്ത്രി പിണറായി വിജയന് പ്രതികരിച്ചതെങ്കിലും വര്ഗീയതയിലേക്കും തീവ്രവാദത്തിലേക്കും യുവാക്കളെ ആകര്ഷിക്കാന് ശ്രമം നടക്കുന്നുണ്ടെന്നും പാര്ട്ടി സമ്മേളനങ്ങളുടെ ഉദ്ഘാടന പ്രസംഗം സംബന്ധിച്ച് നല്കിയ സിപിഎമ്മിന്റെ കുറിപ്പില് പറയുന്നുണ്ട്. പാലാ ബിഷപ്പിന്റെ വിവാദ പരാമര്ശത്തിന് മുമ്ബാണ് കുറിപ്പ് തയ്യാറാക്കിയിരിക്കുന്നതെന്നതാണ് ശ്രദ്ധേയമായ കാര്യം. സെപ്റ്റംബര് 10നാണ് സംസ്ഥാന നേതൃത്വത്തില് നിന്ന് ഇത്തരത്തിലുള്ള കുറിപ്പ് അച്ചടിച്ച് നല്കിയത്. ബ്രാഞ്ച്, ലോക്കല് സമ്മേളനങ്ങള് നടത്തേണ്ട ഉദ്ഘാടന പ്രസംഗം സംബന്ധിച്ച് സിപിഎം കുറിപ്പ് തയ്യാറാക്കി നേതാക്കള്ക്ക് നല്കിയിരുന്നു. ഇതില് ന്യൂനപക്ഷ വര്ഗീയത എന്ന തലക്കെട്ടിന് കീഴിലാണ് ഇതേക്കുറിച്ചുള്ള പരാമര്ശമുള്ളത്. പ്രൊഫഷണല് കോളേജുകള് കേന്ദ്രീകരിച്ച് വിദ്യാസമ്ബന്നരായ യുവതികളെ തീവ്രവാദ വഴിയിലേക്ക് ചിന്തിപ്പിക്കുന്നതിനുള്ള ബോധപൂര്വമായ ശ്രമങ്ങള് നടന്നുവരുന്നുണ്ടെന്നും ഇക്കാര്യത്തില് പ്രത്യേകമായി ശ്രദ്ധിക്കണമെന്നാണ് കുറിപ്പില് ചൂണ്ടിക്കാണിക്കുന്നത്. സംഘപരിവാര് നടത്തുന്ന പ്രവര്ത്തനങ്ങള് ന്യൂനപക്ഷ വിഭാഗങ്ങളില് അരക്ഷിതാവസ്ഥ ഉണ്ടാക്കിയിട്ടുണ്ട്. മുസ്ലിം സംഘടനകളിലെല്ലാം നുഴഞ്ഞുകയറി പ്രശ്നങ്ങള് സൃഷ്ടിക്കാന് തീവ്രവാദ രാഷ്ട്രീയക്കാര് ശ്രമിച്ചുകൊണ്ടിരിക്കുന്നു. ഇസ്ലാമികരാഷ്ട സ്ഥാപനത്തിനായി പ്രവര്ത്തിക്കുന്ന ജമാ അത്തെ ഇസ്ലാമി അതിന്റെ ആശയപരമായ വേരുകള് മുസ്ലിം സമൂഹത്തിലും പൊതുസമൂഹത്തിലും വ്യാപിപ്പിക്കുന്നതിനുള്ള ശ്രമങ്ങള് നടത്തുന്നു തുടങ്ങിയ കാര്യങ്ങള് പറഞ്ഞുവരുമ്ബോഴാണ് വര്ഗീയതയിലേക്കും തീവ്രവാദ പ്രവര്ത്തനങ്ങളിലേക്കും യുവജനങ്ങളെ ആകര്ഷിക്കാന് ബോധപൂര്വമായ ശ്രമം നടക്കുന്നുവെന്ന് പറയുന്നത്. പൊതുവേ വര്ഗീയ ആശയങ്ങള്ക്ക് കീഴ്പ്പെടാത്ത ക്രൈസ്തവ വിഭാഗത്തിലും ചെറിയൊരു വിഭാഗം ഇത്തരത്തിലുള്ള പ്രവര്ത്തനത്തിലേക്ക് പോകുന്നുണ്ടെന്നും ക്രൈസ്തവ വിഭാഗത്തെ മുസ്ലിം വിഭാഗത്തിന് എതിരാക്കാനുള്ള ബോധപൂര്വമായ ശ്രമങ്ങള് നടക്കുന്നുണ്ടെന്നും കുറിപ്പില് പറയുന്നു. ഇതിനെതിരേയും ജാഗ്രത പാലിക്കുകയും ഇടപെടല് നടത്തുകയും വേണം. ക്ഷേത്രക്കമ്മറ്റികള് കേന്ദ്രീകരിച്ച് ബിജെപിയും സംഘപരിവാറും സ്വധീനം വര്ധിപ്പിക്കാന് ശ്രമിക്കുന്നുണ്ട്. ഇക്കാര്യത്തിലും ജാഗ്രത പാലിക്കണം. ക്ഷേത്രക കമ്മറ്റികള് ബിജെപി നിയന്ത്രണത്തിലേക്ക് പോകാതിരിക്കാനുള്ള ഇടപെടല് വേണമെന്നും കുറിപ്പില് പറയുന്നു. ഗുരുതരമായ ആരോപണം ആണിതെന്ന് പ്രതിപക്ഷ നേതാവ് വി.ഡി.സതീശന് പ്രതികരിച്ചതോടെ വിഷയം ചൂടുപിടിക്കുകയാണ്. ഇക്കാര്യത്തില് എന്തെങ്കിലും ഡേറ്റകള് ഉണ്ടെങ്കില് സിപിഎം പുറത്തുവിടണമെന്ന് വി.ഡി. സതീശന് ആവശ്യപ്പെട്ടു. സിപിഎം പുറത്തിറക്കിയ കുറിപ്പിലെ പരാമര്ശത്തെ ഗൗരവത്തോടെ കാണുന്നുവെന്നും സതീശന് പറഞ്ഞു. ഈ വിഷയത്തില് തെളിവുണ്ടോ എന്നും കേസ് രജിസ്റ്റര് ചെയ്തിട്ടുണ്ടോ എന്നും സിപിഎം വ്യക്തമാക്കണം. അതിനുള്ള ഉത്തരവാദിത്തം സിപിഎമ്മിനും സര്ക്കാറിനുമുണ്ടെന്നും സതീശന് ചൂണ്ടിക്കാട്ടി. നാര്കോട്ടിക് ജിഹാദ് വിവാദം എല്ലാ സമുദായ നേതാക്കളെയും ഒരു മേശക്ക് ചുറ്റും ഇരുത്തുമെന്നും വി.ഡി. സതീശന് വ്യക്തമാക്കി. ലൗ ജിഹാദ് ഉണ്ടെന്ന് സമ്മതിക്കാന് എന്തുകൊണ്ടാണ് സിപിഎം പരസ്യമായി തയ്യാറാകാത്തതെന്ന് ബിജെപി സംസ്ഥാന അധ്യക്ഷന് കെ സുരേന്ദ്രന് ചോദിച്ചു. കലാലയങ്ങളില് പെണ്കുട്ടികളെ വശംവദകളാക്കി മതപരിവര്ത്തനത്തിന് ശ്രമം നടക്കുന്നുവെന്നുവരെ പറഞ്ഞുവെക്കുന്ന സിപിഎം, ഇത് തന്നെയാണ് ബിജെപി വര്ഷങ്ങളായി പറയുന്ന ലൗ ജിഹാദ് എന്ന് തുറന്നു സമ്മതിക്കാന് എന്തിനാണ് മടികാണിക്കുന്നതെന്ന് കെ സുരേന്ദ്രന് ചോദിച്ചു. പാലാ ബിഷപ്പ് ഇക്കാര്യം പറഞ്ഞപ്പോള് സിപിഎം എടുത്ത നിലപാട് എല്ലാവരും കണ്ടതാണ്. പത്തുവര്ഷത്തിലധികമായി ഭീകരവാദ ശക്തികള് ലൗ ജിഹാദിനെ ഉപയോഗിച്ച് മതം മാറ്റം നടത്തുന്നുവെന്ന് പറഞ്ഞപ്പോള് അതിനെതിരായ നയമാണ് സിപിഎം സ്വീകരിച്ചത്. സിപിഎം റിപ്പോട്ടില് ഇക്കാര്യം കണ്ടെത്തിയങ്കെില് അത് തന്നെയാണ് ലൗ ജിഹാദ് എന്ന് തുറന്നുസമ്മതിക്കാന് അവര് തയ്യാറാകണമെന്നും കെ സുരേന്ദ്രന് പറഞ്ഞു. ഈ വിഷയത്തിലെ ഇരട്ടത്താപ്പ് സിപിഎം നേതൃത്വം ഒഴിവാക്കണം. ശരിയായ അന്വേഷണം നടത്തണം. ഭീകരവാദശക്തികളുടെ സ്വാധീനം കേരളത്തില് വര്ധിച്ച് വരികയാണെന്നും അതിനായി ലൗജിഹാദ് ഉപയോഗിക്കുകയാണെന്നും കെ സുരേന്ദ്രന് പറഞ്ഞുThe post അക്കിടിപറ്റി പിണറായി പ്രതിപക്ഷവും ബിജെപിയും എടുത്തുടുക്കുന്നു first appeared on MalayalamExpressOnline.